Kihívás
By: Munkácsi Miklós.
Series: Rakéta regénytár
Publisher: Magvető
Published: 1981
Place of publication: Budapest
Language: hun
Number of pages: 271
First sentence: Szerda, 15 óra 40 perc
Esős, ködös október végi délután. A Volán-taxi halk, egyenletes motorzúgással átgördült a Margit-hídon.
Description: Léptek hallatszottak. A kezdetleges tusolóval átellenben, az ajtóban megjelent a bőrkabátos, fáradt, semmitmondó arcú férfi. Kezét karba fonva, fél vállával az ajtótoknak támaszkodott. 
- Ne kínozza a hangszálait - mondta nyugodtan. - Egy sáros, elhagyatott telken van. A közelben egyetlen épület sincs, és több száz méteres körzetben csak nyaralók vannak. 
- És ezért kötött oda a klozetthoz, mint egy kutyát?
- Két okból kötöztem oda. Egyrészt, mert el kell mennem, másrészt, hogy szükség esetén használni tudja, ha némi üggyel-bajjal is.
Cecília bólintott.
- Praktikus.
- Az. Bár esztétikusnak kétségkívül kevésbé mondható. De nem tehettem mást. És az egész nem fog tovább tartani néhány óránál.
Hallgattak. Cecília végigmustrálta Simont.
- Korábban azt mondtam, hogy maga egy pitiáner csirkefogó.
- Meg azt is, hogy bolond vagyok - biccentett Simon. - De ezt később visszavonta.
- Visszavonom mindkettőt. Maga egy közönséges szörnyeteg. Egy állat. 
Simon halványan elmosolyodott.
- Pedig még nem is tud mindent.
Notes: Magukat idegennek érző, őszintétlenül élő, magukkal meghasonlott emberek Munkácsi Miklós kisregényének hősei. Tisztában vannak azzal, hogy "egy olyan országban, ahol a keresőképes lakosság tíz százaléka nyilvántartott alkoholista, ötven százaléka legalábbis elissza a pénzét; a többi pedig nyomorékká zabálja magát s közben milliomos szeretne lenni, a többséghez tartozni is erkölcstelenség". Ebből a rossz közérzetből táplálkozik a főhős, Simon József - tanárból taxisofőrré züllött - elszántsága. Válófélben lévén, rengeteg adósság nyomasztó súlya alatt elszánt vállalkozásba kezd. Az őt meglopó kleptomániás öreg hölgyek nyomába ered és megrögzött bűnözőket megszégyenítő körmönfontsággal, a parlagon heverő intellektus teljes bevetésével többszörösen bosszút áll, zsarol, autót lop, leányt rabol, mindezt a tökéletesség szintjén. ő maga mondja: "Életemben először csinálok valamit maradéktalanul." Krimi tehát látszólag ez a kisregény, de a huszonnégy óra történései mögött súlyos társadalmi mondanivaló sejlik, a főhős öngyilkossága pedig ítélet is egyben, mely a bemutatott út önpusztító voltát hangsúlyozza. A figurák érdekesek és plasztikusak: Roska Mici, a hírhedt zsebmetsző, Cecília, a végzett pszichológusleány, aki áldozatként fogva tartójához intézi a szavakat, melyek a mű alapmondandóját fogalmazzák meg: "Miért nem találkozhattunk emberibb körülmények között?... Miért találkoznak egyre nehezebben az emberek?"